Na temelju članka 56. Statuta Dječjeg vrtića Morska vila, a u vezi s člankom 34. Zakona o fiskalnoj odgovornosti (Narodne novine, br. 111/18) i članka 7. Uredbe o sastavljanju i predaji Izjave o fiskalnoj odgovornosti (Narodne novine, broj 95/19), Ravnateljica Dječjeg vrtića Morska vila donosi:

**PROCEDURU**

**upravljanja i raspolaganja nekretninama u vlasništvu**

**Dječjeg vrtića Morska vila**

1. **UVODNE ODREDBE**

**Članak 1.**

Ovom procedurom uređuje se postupanje Dječjeg vrtića Morska vila (u daljnjem tekstu: vrtić) u svezi sa stjecanjem, raspolaganjem i upravljanjem nekretninama u vlasništvu Vrtića.

**Članak 2.**

Upravno vijeće i ravnateljica upravljaju nekretninama u vlasništvu Vrtića temeljem vlasničkih ovlasti, a pod uvjetima i na način propisan Zakonom o vlasništvu i drugim stvarnim pravima (Narodne novine 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14), Zakonom o ustanovama (Narodne novine 76/93, 29/97, 47/99, 35/08) te drugim zakonima i propisima Republike Hrvatske i ovom procedurom.

1. **TEMELJNE ODREDBE**

**Članak 3.**

Ovom procedurom se naročito uređuje:

* stjecanje, raspolaganje i upravljanje nekretninama,
* provođenje natječaja za zakup/najam poslovnih prostora,
* ostvarivanje i zasnivanje drugih prava na nekretninama.

**Članak. 4**

U sklopu stjecanja, raspolaganje, upravljanja, i korištenja nekretninama u svom vlasništvu, Vrtić:

* uređuje vlasničko-pravno stanje nekretnina,
* vrši investicijsko i tekuće održavanje nekretnina,
* daje u zakup/najam poslovne prostore
* vrši i druga vlasnička prava u skladu sa zakonom i općim aktima Vrtića.

**Članak 5.**

Ravnateljica Vrtića ovlaštena je u ime i za račun Vrtića samostalno sklapati ugovore u pravnom prometu osim ugovora čija pojedinačna vrijednost prelazi 20.000,00 kuna (slovima: dvadesettisuća kuna), a ugovore čija pojedinačna vrijednost prelazi 20.000,00 kuna (slovima: dvadesettisuća kuna) može sklapati uz prethodnu suglasnost Upravnog vijeća Vrtića.

1. **DAVANJE U ZAKUP/NAJAM POSLOVNIH PROSTORA**

**Članak 6.**

Početnu (najnižu) cijenu zakupa/najma poslovnog prostora određuje Upravno vijeće.

**Članak 7.**

Upravno vijeće donosi Zaključak/Odluku o raspisivanju natječaja za davanje u zakup/najam poslovnog prostora u vlasništvu Vrtića.

**Članak 8.**

Natječaj pripreme, objavljuje i provodi ravnateljica ili osoba koju ona ovlasti. Natječaj o davanju u zakup/najam poslovnog prostora objavljuje se u dnevnom tisku, na oglasnoj ploči i/ili na službenim web stranicama Osnivača.

Tekst natječaja sadrži:

* adresu, namjenu i površinu poslovnog prostora,
* početnu natječajnu cijenu
* rok trajanja zakupa/najma
* iznos jamčevine za ozbiljnost ponude
* sadržaj ponude,
* način, rok i mjesto podnošenje ponude,
* odredbu da ako najpovoljniji ponuditelj odustane od sklapanja ugovora o zakupu/najmu, gubi pravo na povrat jamčevine, te da će se sklapanje ugovora ponuditi sljedećem najpovoljnijem ponuditelju
* rok u kojem je najpovoljniji ponuditelj dužan sklopiti ugovor o zakupu/najmu s Vrtićem,
* ostale dodatne informacije i uvjete.

**Članak 9.**

U tekstu natječaja uz uvjete iz prethodnog članka ove Procedure, od ponuditelja će se zatražiti da dostavi i sljedeće: 1. podatke o ponuditelju 2. presliku osobne iskaznice za fizičke osobe, a za pravne osobe izvadak iz sudskog ili drugog odgovarajućeg registra,

3. dokaz o uplaćenoj jamčevini,

4. presliku kartice tekućeg računa ili broja žiro-računa na koji se može vratiti jamčevina 5. ponuđeni iznos cijene zakupa/najma izražen u kunama 6. dokaz o nepostojanju duga prema Učilištu od strane ponuditelja, kao i od tvrtki i obrta koji su u vlasništvu ponuditelja.

**Članak 10.**

Po isteku roka za dostavu ponuda po natječaju, ravnateljica otvara pristigle ponude, sastavlja zapisnik o otvaranju, pregledu i ocjeni ponuda te ga dostavlja Upravnom vijeću. Nepravodobno prispjele i nepotpune ponude neće se razmatrati. Između pravovremeno pristiglih ponuda sa svom potrebnom dokumentacijom Upravno vijeće izabire najpovoljniju ponudu. Najpovoljnijom ponudom smatrat će se ona ponuda koja uz ispunjene uvjeta iz natječaja sadrži i najviši iznos ponuđene cijene.

**Članak 11.**

Javni natječaj smatra se valjanim ako pristigne makar i samo jedna valjana ponuda.

**Članak 12.**

U slučaju da dva ili više ponuditelja, uz ispunjavanje svih uvjeta Natječaja, ponude isti iznos cijene, Natječaj će se ponoviti.

**Članak 13.**

U slučaju da nitko ne dostavi ponudu u postupku prikupljanja ponuda ili ponuditelji ne ponude niti početnu cijenu, Upravno vijeće može donijeti odluku o sniženju početne cijene.

**Članak 14.**

Na temelju zapisnika ravnateljice Upravno vijeće donosi odluku o odabiru najpovoljnije ponude.

**Članak 15.**

Ponuditelju koji nije uspio u natječaju, jamčevina će se vratiti u roku od 15 dana od dana odabira najpovoljnije ponude. U slučaju da najpovoljniji ponuditelj odustane od sklapanja ugovora o zakupu/najmu, gubi pravo na povrat jamčevine, a sklapanje ugovora ponudit će se sljedećem najpovoljnijem ponuditelju.

Najpovoljnijem ponuditelju položena će se jamčevina uračunati u cijenu zakupa/najma.

**Članak 16.**

Odredbe članka 6. do 15. ove procedure na odgovarajući način se primjenjuju na raspisivanje natječaja za ostale vidove raspolaganja nekretninama.

**Članak 17.**

Ravnateljica može bez provođenja javnog natječaja donijeti odluku o kratkoročnom ili povremenom iznajmljivanju poslovnih prostora Vrtića sukladno odlukama Upravnog vijeća (najam dvorana za sastanke, za proslave, za vježbanje i sl.).

**Članak 18.**

Zasnivanje založnog prava (hipoteka) na nekretninama u vlasništvu Vrtića može se dozvoliti iznimno ako je to u izravnom interesu za ostvarivanje funkcije Vrtića, a o zasnivanju založnog prava odlučuje Upravno vijeće uz prethodno ishođenu pisanu suglasnost Osnivača.

1. **PRIJELAZNE I ZAVRŠNE ODREDBE**

**Članak 19.**

Ova procedura stupa na snagu osmog dana od dana objave na oglasnoj ploči.

KLASA: 470-01/19-01/01

URBROJ: 2198/11-08-01-19-55

Nin 31. listopada 2019.

RAVNATELJICA:

Irena Ćuk